ग्रेनाइट एक किसिम के चट्टान हवे जे गरम मैग्मा के ठंढा हो के जमे से बने ले जेह में क्वार्ट्ज आ फेल्स्पार खनिज सभ के प्रधानता होखे ले आ एकर संरचना दानेदार होखे ले। बैज्ञानिक रूप से ई फेल्सिक आग्नेय चट्टान हवे जे दानेदार होले आ फैनराइटिक श्रेणी में रखल जाले मने कि जेकर दानेदार रचना बिना कवनो यंत्र के सीधे आँख से देखल जा सके। आमतौर पर ग्रेनाइट सुफेद, गुलाबी, मटियाहूँ या भूअर रंग के हो सके ला।